A primer Lei d'o Sector Ferroviario (2003) naixó pa transposar en a lechislación espanyola as ordinacions d'as Directivas d'o Parlamento Europeu y o Consello Europeu sobre o sector d'o ferrocarril. A Directiva 91/440/CEE d'o Consello Europeu, de 1991, ordenaba deseparar lo menos contablement a expleitación d'os servicios de transporte ferroviario contra l'administración d'a infraestructura. En Espanya, a LOTT de 1987, vichent tamién pa o sector ferroviario dica alavetz, consideraba que camín y vehiclo formaban una unidat d'expleitación en o ferrocarril, por o qual yera en contraposición con a dita Directiva europea.